Ambientes antigos

Fut babbu unu pastore analfabbeta
ma nobbile de animu e de coro
e nos at imparadu cun decoro
de su trabagliu sa via ereta:

a pascher s'ama, a colcar'in pinneta
e a manipulare che tesoro
de sos pegos su ricu frutu insoro
in late, soru, jagu, lana e peta.

Giughimis ogni paru e cun inpreu
faghimis sas arestes bestias domas;
e ispatende1, arende e tzapitende,

messende, triulende e bentulende,
tirend'iscoba e medinde sas somas
carrend'a domo ogni bene 'e Deu.

Su duos de Frealzu 1971

1Ispatende: preparando il terreno per la semina. Pulendolo dalle erbacce.